
ประกาศโรงเรียนตาดทองพิทยาคม
เรื่อง  มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
*********************************************
		เพื่อให้การดำเนินงานของโรงเรียนตาดทองพิทยาคม เป็นไปด้วยความโปร่งใสเป็นธรรม ปราศจากผลประโยชน์ทับซ้อน โรงเรียนตาดทองพิทยาคม  ได้กำหนดมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้
1. ผู้อำนวยการโรงเรียนตาดทองพิทยาคม  ประกาศเจตจำนงในการบริหาร
สุจริต โปร่งใส และเป็นไปตามหลักธรรมาภิบาลที่ดี รวมทั้งเผยแพร่ประชาสัมพันธ์ให้สาธารณชนทราบทั่วกัน
2. กำหนดบทบาทหน้าที่ของผู้บริหารของโรงเรียนตาดทองพิทยาคม
 ให้ครอบคลุมถึงการประพฤติตนเป็นแบบอย่างที่ดี การควบคุม กำกับ ติดตาม สนับสนุนและขับเคลื่อนการดำเนินงานเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
3. กำหนดบทบาทหน้าที่ของบุคลากร ให้ครอบคลุมถึงการสอดส่องและร่วมกันป้องกันการ
กระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม ตลอดจนให้ความร่วมมือในการแจ้งเบาะแสและเป็นพยาน
4. กำหนดให้มีมาตรการคุ้มครองบุคลากรที่ให้ความร่วมมือในการแจ้งเบาะแส เป็นพยาน 
กรณีเกี่ยวกับการขัดกันระหว่างผลประโยชน์ส่วนตนและผลประโยชน์ส่วนรวม หากผลการดำเนินการถึงที่สุดแล้ว ปรากฏว่ามีผู้กระทำผิดจริง ให้พิจารณายกย่องชมเชย หรือให้ค่าตอบแทนเพิ่มพิเศษ แก่บุคคลผู้แจ้งเบาะแส 
หรือพยานตามควรแก่กรณี
5. กำหนดจรรยาบรรณสำหรับบุคลากร ให้ครอบคลุมถึง
5.1 การไม่ใช้ตำแหน่งหน้าที่ เวลางานปกติไปใช้ในการแสวงหาประโยชน์ใด ๆ ให้แก่ตนเอง
 หรือผู้อื่น ไม่ว่าทางตรงหรือทางอ้อม
5.2 การไม่นำความลับ เงิน บุคลากร และทรัพย์สินใด ๆ ของโรงเรียนตาดทองพิทยาคม
ไปแสวงหาผลประโยชน์สำหรับตนเอง หรือผู้อื่น ไม่ว่าทางตรงหรือทางอ้อม
5.3 การไม่รับงานหรือปฏิบัติงานภายนอก ที่อาจก่อให้เกิดผลประโยชน์ทับซ้อน ไม่ว่า
ทางตรงหรือทางอ้อม
5.4 การไม่นำความสัมพันธ์ส่วนตัว มาประกอบการใช้ดุลยพินิจในการพิจารณาตัดสิน อนุมัติ
โครงการ การจัดซื้อจัดจ้าง หรือในลักษณะอื่นใดอันเป็นการให้คุณให้โทษแก่บุคคล หรือหน่วยงานอื่น ไม่ว่าทางตรงหรือทางอ้อม
6. กำหนดให้ทุกหน่วยงานที่เกี่ยวข้อง จัดทำคู่มือการปฏิบัติงาน เพื่อหลีกเลี่ยง ลด ป้องกัน
การขัดกันระหว่างผลประโยชน์ส่วนตนกับผลประโยชน์ส่วนรวม
7. กำหนดให้หน่วยงานที่เกี่ยวข้อง จัดประชุมชี้แจง อบรมและสร้างช่องทางการรับรู้แก่
บุคลากรเพื่อสร้างความตระหนักและความรู้ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวม
8. กำหนดให้มีการดำเนินการทางวินัย ทางปกครอง และทางกฎหมาย อย่างจริงจังและเด็ดขาด
สำหรับบุคลากรที่กระทำความผิดเกี่ยวกับเรื่องการขัดกันระหว่างผลประโยชน์ส่วนตนกับผลประโยชน์ส่วนรวมทั้งในฐานะตัวการ หรือ ผู้สนับสนุน
9. กำหนดให้หน่วยงานที่เกี่ยวข้อง รายงานผลการดำเนินการที่เกี่ยวกับเรื่องการขัดกันระหว่าง
ผลประโยชน์ส่วนตนกับผลประโยชน์ส่วนรวม ต่อที่ประชุมผู้บริหารโรงเรียนตาดทองพิทยาคม อย่างน้อยปีละ 1 ครั้ง

		จึงประกาศให้ทราบโดยทั่วกัน

				       ประกาศ  ณ  วันที่  1  กรกฎาคม  พ.ศ.2563


                                                             (นางชัชตะวัน   สีเขียว)

